เงินบาทเปิด30.60/62 บาท/ดอลลาร์
เงินบาทเปิดตลาดเช้านี้อยู่ที่ระดับ 30.60/62 บาท/ดอลลาร์  เหตุยังกังวลต่อเศรษฐกิจในยุโรป
20 ก.ย. 2554

เงินบาทเปิดตลาดเช้านี้อยู่ที่ระดับ 30.60/62 บาท/ดอลลาร์  เหตุยังกังวลต่อเศรษฐกิจในยุโรป นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.60/62 บาท/ดอลลาร์ อ่อนค่าลงอีกจากช่วงเย็นวานนี้ที่ปิดตลาดที่ระดับ 30.46/48 บาท/ดอลลาร์        เงินบาทเช้านี้อ่อนค่าลงต่อจากเมื่อวาน เนื่องจากนักลงทุนยังมีความกังวลต่อเนื่องจากปัญหาเศรษฐกิจในยุโรป ที่ล่าสุดสถาบันจัดอันดับความน่าเชื่อ สแตนดาร์ด แอนด์ พัวร์ (เอสแอนด์พี) ได้ประกาศลดอันดับความน่าเชื่อถือของหนี้สาธารณะของอิตาลี โดยอ้างความอ่อนแอทั้งเรื่องเศรษฐกิจ การคลัง และการเมืองในประเทศ จึงส่งผลให้นักลงทุนหันกลับไปถือครองสกุลเงินดอลลาร์                    ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 76.50/55 เยน/ดอลลาร์ ส่วนเงินยูโรอยู่ที่ระดับ 1.3641/3646 ดอลลาร์/ยูโร
ทั้งนี้ คาดว่า วันนี้เงินบาทยังมีแนวโน้มที่จะอ่อนค่าได้อีก และเป็นการเคลื่อนไหวในทิศทางเดียวกับค่าเงินสกุลอื่นในภมิภาค โดยคาดว่าเงินบาทจะเคลื่อนไหวอยู่ในกรอบ 30.60-30.70 บาท/ดอลลาร์